18 edició de les Festes veïnals del Centre Històric
18 octubre 2022

## 18 edició de les Festes veïnals del Centre Històric18 octubre 2022Última actualització: 18 octubre 2022

![](../gestion/img/a1eaee43064b5157e74fa21ad32911bf9d81b902bb076dfa3fb691895710abd2.jpg)  
  

Aquest matí, el vicealcalde i president de la Junta de Districte del Centre Històric, **Josep Alandete**, juntament amb el president de l’Associació de Veïns del Centre Històric, **Juan Hernández**, i una de les membres del grup de Danses La Delicà de Gandia, **Paqui Escrivà**, ha presentat la programació de la dihuitena edició de les festes del Centre Històric, que donen inici el proper 28 d’octubre.

Serà un any especial després de la pandèmia: «Estem molt agraïts a tots els membres de la Comissió de Festes per les ganes que tenen de festa i de tornar a juntar al veïnat i comerciants», ha expressat Alandete. A més, el vicealcalde ha afegit: «Aquest any tenim novetats com el grup de Danses La Delicà de Gandia, que farà una Dansà el dissabte 29. Hi participarà també la falla de l’Escola Pia i la Germandat de la Santíssima Creu».

  
Per la seua part, Escrivà ha assenyalat que «espera uns 200 balladors com anys enrere per tal de gaudir d’un ball que és molt divertit i que convide a tots a vindre i provar». Alandete ha tancat la presentació mencionant que «hem volgut fer un homenatge pòstum en memòria de la dissenyadora Inma Aparicio, a la que tanta estima li han tingut tots els veïns del centre».

**PROGRAMA DE les XIX FESTES VEÏNALS DEL CENTRE HISTÒRIC**

**Divendres 28 d’octubre**:

17.30 h Plaça Rei En Jaume. Concurs de dibuix infantil “Pinta el teu barri”

20 h. Tast de vins al local de la Junta de Districte a la Plaça Rei En Jaume, 6 (cantó carrer Puríssima)

  
**Dissabte 29 d’octubre:**

Cicle de tardor “A la banda de la música”.

11.30 h Passacarrer de la banda de la Unió Artístico Musical Sant Francesc de Borja pels carrers del barri.

12 h. Plaça de l’Escola Pia. Concert de la Unió Artístico Musical Sant Francesc de Borja.

  
**V DANSÀ DEL CENTRE HISTÒRIC**

19 h. Passacarrer dels balladors, dolçainers i tabaleters amb el següent recorregut: Plaça de l’Escola Pia, carrer Major, carrer sant Pasqual, Plaça Major, carrer Joan Andrés, carrer Major, carrer sant Roc fins arribar a la plaça del Beat Andrés Hibernon on començarà la dansà.

19.30 h. Dansà pel carrer Duc Carles de Borja

22\. Sarau de tardor amb l’actuació de la RONDALLA LA COMARCAL.

  
**Diumenge 30 d’octubre:**

11 h. Preparació de la paella gegant a càrrec de RESTAURANT GALBIS

Durant la preparació degustació de cervesa artesanal i amenització musical

14 h. Dinar

  
**NOTA:** Els tiquets per a la paella gegant s’han d’arreplegar prèviament els dies laborables fins al 27 d’octubre de 18 a 20 h en la seu de la Junta de Districte (Plaça Rei En Jaume, 6, cantó del carrer Puríssima). Col·laboració: 2 euros.

[Documentos adjuntos](../gestion/documentos/62c275632105b22c9583c9923c4f3941c4269f6b7891553a7f3fb2daacbed721.jpeg)

[Twittear](https://twitter.com/share)